Diari Oficial de la Generalitat Valenciana


Sumari del DOGV 6316, del 22-07-2010 (2010/8208)

RESOLUCIÓ de 7 de juliol de 2010, de la directora general d'Avaluació, Innovació i Qualitat Educativa i de la Formació Professional, per la qual s'autoritza un programa experimental per a previndre i reduir l'absentisme i l'abandó escolar prematur de l'alumnat en els centres educatius de secundària que s'especifiquen, durant el curs 2010-2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6316

Data del DOGV
:   22-07-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/8208


Data del document
:   07-07-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * mètode pedagògic
    * retard escolar
    * centre d'ensenyament
    * presència escolar
    * ensenyament professional
    * legislació
    * organització de l'ensenyament
    * alumne
    * absentisme
    * alumnat
    * ensenyament secundari

RESOLUCIÓ de 7 de juliol de 2010, de la directora general d'Avaluació, Innovació i Qualitat Educativa i de la Formació Professional, per la qual s'autoritza un programa experimental per a previndre i reduir l'absentisme i l'abandó escolar prematur de l'alumnat en els centres educatius de secundària que s'especifiquen, durant el curs 2010-2011. [2010/8208]  
Per la resolució de 27 d'abril de 2010, de la directora general d'Avaluació, Innovació i Qualitat Educativa i de la Formació Professional (DOCV núm. 6262 de 07.05.2010) es convoca un programa experimental per a previndre i reduir l'absentisme i l'abandó escolar prematur de l'alumnat en centres educatius d'Educació Secundària Obligatòria sostinguts amb fons públics en l'àmbit de la Comunitat Valenciana, durant el curs 2010-2011.   
El present programa experimental s'inscriu en el marc del Pla PREVI de la Comunitat Valenciana i en el Conveni subscrit entre la Generalitat Valenciana i el Ministeri d'Educació per al Desplegament de La Llei Orgànica, 2/2006, de 3 de maig d'Educació.  
El programa pretén crear les condicions necessàries perquè els centres, al final del procés d'experimentació, generen materials, bones pràctiques i propostes de millora, que permeten a l'administració identificar les mesures més eficaces i específiques d'atenció a l'alumnat destinatari d'este programa i incorporar-les a la resta de mesures d'atenció a la diversitat i compensació educativa de l'alumnat de l'Educació Secundària Obligatòria.  
Una vegada realitzada la valoració dels projectes presentats per la comissió constituïda a este efecte i atenent la proposta elevada per l'òrgan instructor a la directora general d'Avaluació, Innovació i Qualitat Educativa i de la Formació Professional, es fa necessari autoritzar als centres seleccionats en cada una de les seues modalitats la realització del programa.  
Per tot això i en virtut de les competències que li atribuïx el Decret 118/2007, de 27 de juliol, del Consell, pel qual s'aprova el reglament orgànic i funcional de la Conselleria d'Educació, i l'Orde de 29 de febrer de 2008, de la Conselleria d'Educació, de desplegament del reglament orgànic i funcional del dit departament, esta Direcció General d'Avaluació, Innovació, Qualitat Educativa i de la Formació Professional, resol:  
Primer. Autorització   
Autoritzar, durant el curs 2010-2011, un programa experimental per a previndre i reduir l'absentisme i l'abandó escolar prematur de l'alumnat en els centres educatius que s'especifiquen en l'annex, i que inclou les modalitats de participació convocades.  
Modalitat A, dirigida a aquells centres sostinguts amb fons públics que durant el curs 2009-2010 van desenvolupar el programa experimental per a previndre i reduir l'absentisme i el fracàs escolar (Resolució de 20 de juliol de 2009 de la directora general d'Avaluació, Innovació i Qualitat Educativa i de la Formació Professional) que complisquen les condicions de participació establides en la resolució de 27 d'abril de 2010, que sol·liciten la seua continuació i que obtinguen una valoració positiva en l'avaluació final.  
Els centres d'esta modalitat podran sol·licitar la participació en el programa acollint-se a una de les dos opcions següents:  
1ª opció: Els centres sostinguts amb fons públics que per a desenrotllar el present programa no sol·liciten recursos humans complementaris de la Conselleria d'Educació.   
2ª opció: Els IES que per a desenrotllar el present programa sol·liciten recursos humans complementaris de la Conselleria d'Educació.  
Modalitat B, dirigida a aquells centres sostinguts amb fons públics que no van participar en el programa durant el curs 2009-10.   
Els centres d'esta modalitat podran sol·licitar la participació en el programa acollint-se a una de les dos opcions següents:  
1ª opció: Els centres sostinguts amb fons públics que per a desenrotllar el present programa no sol·liciten recursos humans complementaris de la Conselleria d'Educació.   
2ª opció: Els IES que per a desenrotllar el present programa sol·liciten recursos humans complementaris de la Conselleria d'Educació.  
En totes les modalitats, l'alumnat seleccionat haurà de comptar amb l'autorització dels pares i l'informe psicopedagògic corresponent.  
Segon. Realització projectes  
Els centres autoritzats desenvoluparan el programa base presentat segons els criteris organitzatius, metodològics i didàctics arreplegats en la Resolució de 27 d'abril, per la qual es convocaven estos programes.   
Tercer. Avaluació   
La Direcció General d'Avaluació, Innovació i Qualitat Educativa i de la Formació Professional realitzarà el seguiment del programa i la Inspecció Educativa supervisarà, dins de les seues competències, el funcionament correcte.   
Si en el procés de seguiment i supervisió dels programes, es detectara que el desenrotllament d'algun d'ells no respon al que preveu, en relació principalment a l'alumnat seleccionat, l'organització dels temps i espais, la realització de les accions, el compromís dels equips docents i de les entitats col·laboradores i el compliment estricte de les condicions expressades en la Resolució de 27 d'abril de 2010, la Direcció General d'Avaluació, Innovació i Qualitat Educativa i de la Formació Professional podrà revocar la seua autorització.  
Quart. Certificació   
Tant al coordinador del programa com al professorat participant se li reconeixeran un total de 60 hores, atés que este programa d'innovació educativa s'ajusta a allò que s'ha preceptuat en l'article quinze de l'orde de 9 de juny de 1994 que regula la convocatòria, reconeixement, certificació i registre de les activitats de formació permanent del professorat (DOGV de 17.08.1994), tal com assenyala l'article sèptim de l'orde de 10 de juny de 1994 per la qual es regula l'acreditació i valoració de les activitats de formació permanent i altres activitats per a la millora de la qualitat de l'ensenyança, a este efecte del complement retributiu associat a formació.  
Quint. Finançament  
La Conselleria d'Educació, a través de la Direcció General d'Avaluació, Innovació, Qualitat Educativa i de la Formació Professional, ingressarà a cada centre dependent de la Conselleria la quantitat detallada en l'annex per a dur a terme els projectes aprovats durant el curs 2010-2011. Les dites quantitats aniran a càrrec de l'aplicació pressupostària 36.38.591K.222 corresponent a l'aportació del Ministeri d'Educació, i de l'aplicació pressupostària 84.33.59.070.40.1 corresponent a la Generalitat per a l'any 2010, per un import global màxim de 160.000 euros.  
La present resolució produirà efecte l'endemà de la seua publicació en el Diari Oficial de la Comunitat Valenciana.   
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua publicació. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.  
València, 7 juliol de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
ANNEX / ANEXO  
Relació de projectes seleccionats i no seleccionats en cada una de les modalitats, proposta de recursos econòmics per al centres seleccionats de titularitat de la Generalitat i proposta de recursos humans per als centres seleccionats de les modalitats A2 i B2.  
Relación de proyectos seleccionados y no seleccionados en cada una de las modalidades, propuesta de recursos económicos para los centros seleccionados de titularidad de la Generalitat y propuesta de recursos humanos para los centros seleccionados de las modalidades A2 y B2   
1. Relació de centres seleccionats / Relación de centros seleccionados  
  
2. Relació de centres no seleccionats / Relación de centros no seleccionados  
